Industrijska strojarska škola
OIB: 43941485589
Avenija Marina Držića 14
10000 Zagreb

OBRAZLOŽENJE OPĆEG I POSEBNOG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA 2026.

OBRAZLOŽENJE OPĆEG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA
Industrijska strojarska škola  obavlja osnovnu djelatnost odgoja i obrazovanja sukladno odredbama Zakona o odgoju i obrazovanju u osnovnoj i srednjoj školi te obavlja i vlastitu djelatnost zakupa poslovnog prostora, odnosno radioničkih odjela Škole.
Izvještaj o izvršenju financijskog plana za 2026. godinu Škola izrađuje sukladno odredbama Zakona o proračunu (Nar. nov., br. 144/21) te Pravilnika o polugodišnjem i godišnjem izvještaju o izvršenju proračuna i financijskog plana.

1. OBRAZLOŽENJE OPĆEG DIJELA
Ukupno ostvareni prihodi u izvještajnom razdoblju iznose 1.361.338,33 eura. 
Prihodi su u najvećem dijelu ostvareni iz izvora financiranja 5 Pomoći u ukupnom iznosu 1.115.25598 eura, a odnose se na pomoći iz drugih proračuna za plaće i naknade zaposlenicima te pomoći temeljem prijenosa EU sredstava za plaće pomoćnika u nastavi i koordinatora PUN za aktivnost Pomoćnici u nastavi/stručni komunikacijski posrednici kao potpora inkluzivnom obrazovanju - faza VII te su 10% viši u odnosu na isto razdoblje 2025.. Glavni razlog tome je porast osnovice za izračun plaće.
Iz izvora financiranja 3 Vlastiti prihodi ostvareno 9.198,65 eura, riječ je o prihodima koje se ostvaruju od pružanja usluga zakupa radioničkih prostora te režija za iste prostore. U odnosu na isto razdoblje prošle godine su smanjeni jer je prije godinu dana došlo do otkazivanja četiri ugovora o najmu prostora zbog renovacije naših radiona odnosno odjela.
Prihodi iz izvora financiranja 1 Prihodi iz gradskog proračuna za odnose se na decentralizirana sredstva nadležnog proračuna za financiranje redovne djelatnosti i pojačani standard poput opremanja škola, financiranje projekta Zajednica aktivnih građana, E-tehničara, najma skladišnih prostora, izvannastavnih aktivnosti, pomoćnika u nastavi. 
Iz izvora financiranja 6 donacije ostvareno je 12.074,86 eura, a prvenstveno se radi o donaciji turističke agencije ABC Travels Club d.o.o. za dnevnice nastavnicima koji prate učenike na terenskoj nastavi u Češku, Sloveniju te maturalnim putovanjima u Crnu Goru i Španjolsku. 
Prihodi za posebne namjene (od izdavanja duplikata svjedodžbi) su ostvareni u polovini planiranog iznosa. 
Ukupno izvršeni rashodi u izvještajnom razdoblju iznose 1.410.633,42 eura, riječ je o rashodima poslovanja i rashodima za nabavu nefinancijske imovine. Izvršeno je 48 % planiranih rashoda. 
Primitaka i izdataka nismo imali planiranih, ni ostvarenih.
Na polugodištu imamo evidentiran manjak prihoda nad rashodima zbog izmjena načina evidentiranja novca iz EU projekata. Naš glavni EU projekt je Erasmus+ i kako smo akreditirana ustanova imamo dva projekta u tijeku. Kako se novac dobiven za Erasmus evidentira kao predujam sve do završnog tj. odobrenog izvješća istog, a projekt traje 15 mjeseci tako je manjak prihoda poslovanja zbog Erasmus projekta. Oko 80 % mobilnosti je realizirano  u prvom polugodištu ove godine te su rashodi projekta visoki. Projekt traje do 31. 8. tako da ćemo tek krajem godine dobiveni predujam za sve te mobilnosti moći priznati kao prihod. 
Preneseni manjak iz 2025. u 2026. iznosio je 124.015,19 € tako da zajedno s manjkom prihoda ovoga polugodišta u sljedeće razdoblje prenosimo ukupni manjak od 173.310,28 €. Do kraja godine manjak će se umanjiti nakon priznavanja prihoda projekta Erasmus, no dio prenesenog manjka je pak zbog izmjena Pravilnika o proračunskom računovodstvu te evidentiranja 13 rashoda za plaću u 2025. Po pojedinim izvorima financiranja prenesen je višak te je on djelomično utrošen u ovome polugodišetu. Riječ je o prenesenom višku završenog Erasmus projekta, prihoda dobivenih po RKC neizravnim troškovima, vlastitih prihoda te prihodima od prodaje nefinancijske imovine. Ukupno preneseni planirani višak prihoda iznosio je 47.000 € od čega je polovica utrošena u ovom polugodištu za nabavu pametne ploče i edukaciju za istu, za rashode za zaposlene te ostale materijalne rashode polsovanja.
Škola je na početku godine imala 175.441,14 eura, a 30. 6. 2025.  ima na transakcijskom računu 157.784,49 eura, riječ je prenesenom višku vlastitih prihoda, prihoda od prodaje nefinancijske imovine te novom predujmu za Erasmus+ projekt 2026./2027.

2. OBRAZLOŽENJE POSEBNOG DIJELA
Proračunski korisnik provodi sljedeći program: 
Program: 4109 DJELATNOST USTANOVA SREDNJEG ŠKOLSTVA
Zakonske i druge podloge za provedbu programa: Zakon o odgoju i obrazovanju u osnovnoj i srednjoj školi - Narodne novine br.: 87/2008, 86/2009, 92/2010, ispr. -105/2010, 90/2011, 16/2012,  86/2012 - pročišćeni tekst i 94/2013, 152/2014, 7/2017 i 68/2018), Program javnih potreba u srednjoškolskom odgoju i obrazovanju, Državni pedagoški standard srednjoškolskog sustava odgoja i obrazovanja (Narodne novine 63/08 i 63/10)
Cilj programa naše škole jest osigurati kvalitetno obrazovanje i odgoj učenika kroz kontinuirano usavršavanje nastavnika putem seminara, stručnih skupova i aktivnih sudjelovanja, kao i podizanjem nastavnog standarda na višu razinu. Posebnu pozornost posvećujemo poticanju učenika na izražavanje kreativnosti, talenata i sposobnosti, uz brigu o njihovom stalnom učenju i napredovanju, usvajanju zdravih navika te razvoju cjelovite mlade osobe s izraženim samopoštovanjem i građanskom sviješću.
Naš je cilj stvarati optimalne uvjete za odgoj i obrazovanje te kontinuirano unapređivati kvalitetu pružanja srednjoškolskog obrazovanja, prilagođavajući se potrebama učenika i društva. 

U okviru programa u ovome polugodištu provodile su se sljedeće aktivnosti/projekti: 
Aktivnost A024109 A410901 REDOVNA DJELATNOST PRORAČUNSKIH KORISNIKA
Na temelju odluke Vlade Republike Hrvatske o kriterijima i mjerilima za utvrđivanje bilančnih prava za financiranje minimalnoga financijskog standarda javnih potreba odgoja i srednjeg obrazovanja i učeničkih domova, u Proračunu Grada Zagreba za 2026. osigurana su sredstva za materijalne i financijske rashode, te rashode za usluge tekućeg i investicijskog održavanja, kojima se osigurava minimalni financijski standard srednjih škola i učeničkih domova.
U okviru ove aktivnosti korištena su planirana sredstva iz vlastitih prihoda Škole, pomoći iz drugih proračuna, točnije Ministarstva obrazovanja za plaće radnika te dobivenih donacija.
Aktivnost  A02 4109 A 410903 POMOĆNICI U NASTAVI
Sukladno članku 99. Zakona o odgoju i obrazovanju u osnovnoj i srednjoj školi, Državnom pedagoškom standardu srednjoškolskog sustava odgoja i obrazovanja (NN 63/08 i 90/10.), Pravilniku o pomoćnicima u nastavi i stručnim komunikacijskim posrednicima (Narodne novine 102/18, 59/10 i 22/20) u rad škola uključuju se pomoćnici u nastavi/stručni komunikacijski posrednici radi uspostave jednako kvalitetnih uvjeta obrazovanja za sve učenike sukladno njihovim sposobnostima i programu koji samostalno svladavaju u primarnoj sredini. Pomoćnica u nastavi/stručna komunikacijska posrednica sa školom je sklopila ugovor o radu na određeno i nepuno radno vrijeme. Iz ove aktivnosti financirani su uskrsnica i regres pomoćnice.
Aktivnost A024109T410907 POMOĆNICI U NASTAVI KAO POTPORA INKLUZIVNOM OBRAZOVANJU - FAZA VII
Grad Zagreb je 11. listopada uputio projektnu prijavu na Javni poziv Ministarstva znanosti, obrazovanja i mladih za dostavu projektnih prijedloga - Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VII., objavljen u okviru Europskog socijalnog fonda plus, Programa "Učinkoviti ljudski potencijali" 2021. - 2027. Cilj Projekta je osiguravanje inkluzivnog obrazovanja učenika s teškoćama u razvoju u osnovnoškolskim i srednjoškolskim odgojno obrazovnim ustanovama Grada Zagreba. Pomoćnica u nastavi / stručna komunikacijska posrednica sklopila je ugovor o radu sa školom na određeno vrijeme od školske godine 2025./2026. te koordinatoricu pomoćnika u nastavi,  pedagoginju škole čiji se prekovremeni rad plaća iz ovog projekta.
Aktivnost  A024109 A410907 GRAĐANSKI ODGOJ I ŠKOLA I ZAJEDNICA
U školskoj godini 2025./2026. u srednjim školama Grada Zagreba provodi se fakultativni predmet ZAG (Zajednica aktivnih građana). Riječ je o inovativnom programu koji su zajednički razvili Institut za društvena istraživanja u Zagrebu, Centar za studije mira i konflikata Sveučilišta u Rijeci te Prva riječka hrvatska gimnazija. Predmet ZAG utemeljen je na pristupima aktivnog poučavanja i učenja s naglaskom na istraživačko učenje i predlaganje konstruktivnih rješenja usmjerenih ka osobnoj i društvenoj dobrobiti te unapređenju okruženja u kojem učenici žive i odrastaju. U 2025./2026. imali smo tri grupe učenika koje su vodile dvije djelatnice kao prekovremene sate. Također, aktivnosti grupe financirane su iz ove aktivnosti.
Aktivnost K410901 ODRŽAVANJE I OPREMANJE USTANOVA SREDNJEG ŠKOLSTVA I UČENIČKIH DOMOVA
U sklopu ove aktivnosti nabavljena je spomenuta pametna ploča koja je financirana prenesenim viškom od prodaje nefinancijske imovine. Također, imali smo i donaciju uredske opreme i namještaja.
Aktivnost T410902 SUFINANCIRANJE PROJEKATA PRIJAVLJENIH NA NATJEČAJE EUROPSKIH FONDOVA ILI PARTNERSTVA ZA EU FONDOVE
Škola ima E-tehničara (vanjskog suradnika) na 8 sati mjesečno koji je zadužen za informatičke poslove poput instalacija novih programa, računala, održavanje postojećih, pomoć kod poteškoća u radu s informatičkim programima i sl. Također, iz ove aktivnosti financiran je i najam skladišta za strojeve i opremu iz radiona naše Škole koji su premješteni zbog radova na radionama u sklopu projekta RCK. 
Aktivnost A024109 A 410902. IZVANNASTAVNE I OSTALE AKTIVNOSTI
Škola je sredstva dobivena po ovoj aktivnosti iskoristila za nabavku novih kutija prve pomoći koje su raspoređene kod određenih djelatnika po zgradi škole (stručna služba, referada, praktična nastava, dvorana za tjelesni i zdravstveni odgoj).

